



**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE- proiect**

**01 FEBRUARIE 2018**

Ca urmare a solicitării de emitere a acordului de mediu depusă de S.C. CPL CONCORDIA-Filiala Cluj România S.R.L., cu sediul în judeţul Cluj, municipiul Cluj-Napoca, str. Siretului, nr. 24, pentru S.C. MAX OIL ENERGY S.R.L., înregistrată la Agenţia pentru Protecţia Mediului Bistriţa-Năsăud cu nr. 12.833/14.11.2017, *ultima completare cu nr. 504/16.01.2018*, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr. 49/2011, cu modificările și completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *31.01.2018*, că proiectul: *ʺExtindere conductă, branșament și post de reglare gaze naturale presiune redusă”*, propus a fi amplasat înjudeţul Bistriţa-Năsăud, comuna Uriu, localitatea Uriu, nr. 27, **nu se supune evaluării impactului asupra mediului şi nu se supune evaluării adecvate**.

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la:*

**-** *punctul 10, , lit. i): “Instalaţii de conducte pentru gaze şi petrol, altele decât cele prevăzute în anexa nr. 1;*

**-** *punctul 13, lit. a): "orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului";*

*b) proiectul prevede extinderea rețelei de gaze naturale presiune redusă, din conducta existentă în localitatea Uriu, realizare branșament și montare post de reglare măsurare gaze naturale presiune redusă pentru S.C. MAX IOIL ENERGY S.R.L. (imobil parter cu destinație clădire stație distribuție carburanți nefuncțională), astfel:*

***-*** *lungimea totală a conductei proiectate: cca. 200 m (conductă din PE 100, Dn = 63 mm),*

***-*** *realizare branșament gaze naturale presiune redusă cu lungimea de 2,0 m (conductă din PE 100, Dn = 32 mm)÷calculul branșamentului s-a făcut pentru debitul aprobat pentru comsumator prin Acordul de acces în sistem:* ***Q*** *= 3,85 m3/h;*

***-*** *montare post de reglare măsurare, echipat cu 1 regulator cu debit maxim* ***Q*** *= 10 m3/h și 1 contor tip G4.*

*Traseul conductei proiectate urmărește rețeaua stradală, montarea ei se va face pe domeniul public, în pozare subterană (la adâncimea minimă de 0,9 m – limita de îngheț (pentru zona în care se va realiza proiectul propus).*

*Conform proiectului, conducta proiectată nu va traversa canale, cămine sau alte construcții subterane. În situația în care, la realizarea săpăturilor pentru pozarea conductei, se vor întâlni devieri ale altor lucrări subterane (cabluri electrice, telefonice, CATV, conducte de apă-canal, etc.), se vor respecta măsurile legale: anunțarea operatorului de rețea, montarea conductei de gaz deasupra acestora cu minim 200 mm, iar dacă nu se poate respecta distanța minimă, se va monta conducta de gaze naturale în tuburi de protecție adecvate.*

*Săpăturile se vor executa manual și mecanizat, cu un utilaj de mici dimensiuni, care poate fi utilizat în zona afectată de conductă;*

*c) proiectul nu are efect cumulativ cu alte proiecte/construcţii existente în zonă;*

*d) dintre resursele naturale se utilizează piatră spartă, nisip;*

*e) utilități: nu se asigură utilități pentru realizarea proiectului propus;*

*e) la faza de realizare a proiectului rezultă deşeuri de construcţie;*

*f) în etapa de realizare a investiţiei şi după punerea în funcţiune a obiectivului nu se utilizează substanţe toxice şi periculoase;*

*g) amplasamentul este situat în afara zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*h) prin respectarea măsurilor preventive şi de protecţia factorilor de mediu, probabilitatea impactului asupra factorilor de mediu este redusă;*

*i) proiectul a parcurs etapa de evaluare inițială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*j) anunțul public de solicitare a fost mediatizat prin: afişare la sediul Primăriei comunei Uriu, la sediul și pe site-ul titularului, publicare în presa locală, afişare pe site-ul şi la sediul A.P.M. Bistriţa-Năsăud.*

*Nu s-au înregistrat contestaţii/observații/comentarii din partea publicului interesat.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus nu intră sub incidenţa art. 28 din Legea nr. 49/2011 pentru aprobarea O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu completările și modificările ulterioare.*

Condiţii de realizare a proiectului:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în incintă, în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor (direct pe sol, etc.).*

*3. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor şi se impune refacerea la starea iniţială a terenului afectat de lucrări.*

*4. Mijloacele auto şi utilajele folosite vor respecta normele şi prevederile privind emisiile de noxe şi de zgomot. Ele vor fi întreţinute corespunzător, pentru a se evita emisiile de noxe în atmosferă şi scurgerile accidentale de carburanţi şi lubrifianţi.*

*5. La stabilirea programului de lucru şi de transport a materialelor necesare se vor lua măsuri de diminuare la minim a potenţialului disconfort creat locuitorilor sau obiectivelor de interes public.*

*6. Nu se amenajează organizare de șantier, materialele necesare pentru realizarea investiției se vor depozita temporar în incinta S.C. MAX OIL ENERGY S.R.L., fără afectarea de spații suplimentare;*

*7. Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

- *evitarea depozitării necontrolate a materialelor folosite şi a deşeurilor rezultate.*

*8. Se interzice accesul de pe amplasament pe drumurile publice cu utilaje şi mijloace de transport necurăţate.*

*9. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.*

*10. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*11. La finalizarea proiectului se va notifica Agenţia pentru Protecţia Mediului Bistriţa-Năsăud şi Comisariatul Judeţean B-N al GNM pentru verificarea conformării cu actul de reglementare.*

**Prezentul act de reglementare este valabil pe toată perioada punerii în aplicare a proiectului.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului act se sancționează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

**Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.**

DIRECTOR EXECUTIV, ŞEF SERVICIU,

AVIZE, ACORDURI AUTORIZAȚII,

biolog-chimist Sever Ioan ROMAN

ing. Marinela Suciu

ÎNTOCMIT,

ing. Georgeta Cosma